Համլետ Կարայան

Համլետ Սուրենի Կարայան (), ֆիզիկոս, ֆիզմաթ գիտությունների դոկտոր (1986), պրոֆեսոր (1988), ՀՀ ԳԱԱ թղթակից անդամ (2006)։

ՀՀ պետական գործիչներ Սուրեն և Խաժակ Կարայանների հայրը։

Կենսագրություն 
1968 թվականին ավարտել է Երևանի պետական համալսարանը, 1968 թվականին՝ Գիտությունների ակադեմիայի ֆիզիկայի ինստիտուտի ասպիրանտուրան։ 1970-1980 թվականներին եղել է Խորհրդային Հայաստանի ֆիզիկայի ինստիտուտի գիտաշխատող, 1991-1994 թվականներին՝ Իջևանի պետական քոլեջ-համալսարանի ռեկտոր, 1994-1996 թվականներին՝ Երևանի պետական համալսարանի Իջևանի մասնաճյուղի տնօրեն, 1988 թվականից՝ Երևանի պետական համալսարանի ֆիզիկայի ֆակուլտետի օպտիկայի ամբիոնի պրոֆեսոր։ 1979 թվականից 049 Մասնագիտական խորհրդի անդամ է, 
«Armenian Journal of Physics» հանդեսի խմբագրական կոլեգիայի անդամ։

Գործունեություն 
Մշակել է էլեկտրոնախոռոչային պլազմայի ընդհանրացված տեսությունը։ Հայտնաբերել է պլազմադաշտային փոխազդեցության էֆեկտը և դրա հիման վրա առաջարկել կիսահաղորդչային բազմավիճակ ու բազմագործառույթ սարք՝ պոլիստոր։ Նախագծել է պոլիստորային բազմարժեք ինֆորմացիոն համակարգեր և համակարգիչներ։ Հաշվարկել է բազմաշերտ կառուցվածքներում ներքին ֆոտոէֆեկտի հիման վրա աշխատող արդյունավետ արևակայաններ։

Պարգևներ 
ԵՊՀ ոսկե մեդալ

Երկեր 
 R. S. Asatryan, H. S. Karayan, N. R. Khachatryan, L. H. Sukoyan, On one method of distant infrared monitoring (Հեռահար ինֆրակարմիր մոնիտորինգի մի մեթոդի մասին), 2010 թ..
Հ. Ս. Կարայան։ Ֆիզիկայի դասագիրք և ձեռնարկ 10-11։

Ծանոթագրություններ  

Հայ ֆիզիկոսներ
1945 ծնունդներ
Նոյեմբերի 8 ծնունդներ
Աչաջուր գյուղում ծնվածներ
ՀՀ ԳԱԱ թղթակից անդամներ
Ֆիզիկամաթեմատիկական գիտությունների դոկտորներ
Հայ պրոֆեսորներ
ԵՊՀ շրջանավարտներ
ԵՊՀ դասախոսներ